Zbąszynek

Zbąszynek estas urbo en la provinco Lubuŝio de nuna Pollando. Ĝi apartenas al samnoma komunumo en distrikto Świebodzin. Ĝis 1945 la loko apartenis al la Germana Regno, havis la nomon Neu Bentschen, kaj ekde 1919 situis rekte ĉe la limo al Pollando: la loko tial inter 1919 kaj 1939 estis grava limtransirejo, kies pola parto estis la eksa germana loko Bentschen, kiu jam ekde 1919 estis pola kaj ekde tiam havis la nomon Zbąszyń. Laŭ la stato de 2021 en la urbo vivis 4 930 loĝantoj sur areo de 2,76 kvadrataj kilometroj, kio rezultigas loĝdenson de 1 786 loĝantoj/km². Vidu ankaŭ Polenaktion, Forpelo de polaj judoj vivintaj el Germanio al Zbąszyń